Dokters redekawel nog oor Zuma | Maroela Media
Die verhoor in die korrupsiesaak teen oudpres. Jacob Zuma en die Franse wapenvervaardiger Thales is Donderdagoggend vir die soveelste keer uitgestel.
Die jongste uitstel is glo toegestaan sodat die staat en Zuma se onderskeie mediese spanne getuienis omtrent die oudpresident se toestand kan oorweeg.
Die verhoor sal nou op 21 en 22 September in 'n ope hof in die Pietermaritzburg-hooggeregshof aangehoor word.
Dit is nie seker of Zuma die hofverrigtinge sal bywoon nie.
Adv. Dali Mpofu, Zuma se regsverteenwoordiger, het vanoggend tydens 'n virtuele sitting aan regter Piet Koen gesê die twee mediese spanne is nog besig om "mekaar te vind".
Die dokters moet onder meer besluit of Zuma medies ongeskik verklaar moet word om die verhoor by te woon of nie.
Suid-Afrikaners word al meer as 'n maand lank in die duister gehou oor wat die oudpresident makeer.
Zuma is begin verlede maand in die hospitaal opgeneem en intussen op mediese parool vrygelaat. Die oudpresident is glo geregtig op mediese parool gegrond op 'n mediese verslag wat sy dokters by die departement ingedien het.
Maroela Media het vroeër vandag berig die kommissaris van die departement van korrektiewe dienste (DKD) het goedkeuring vir Zuma se vrylating op mediese parool gegee ondanks die adviesraad vir mediese parool wat die aansoek afgekeur het.
Die adviesraad het die aansoek om mediese parool afgekeur omdat hy van mening was dat Zuma in 'n stabiele toestand is.
Die land is siek van Zuma!!
Die veewagter kan maar net staatmaak op sy terroris kamerade om sy korrupsie en ander wandade toe te smeer.Ek wag al jare vir Ray mc Cauley van die Rhema Kerk om die veewagter wat hy as Ere Pastoor in sy kerk aangestel het aan te spreek vir al sy wandade teenoor die SA publiek en menigte verarmde mense van alle rasse in SA.
Dis nie eens debateerbaar nie. Beskou dit as afgehandel. Die karaktelose is reeds skotvry.
Wat is daar nog oor om te redekawel? Hy hoort in die tronk! Het niemand die video gesien van sy "Vrylating" nie? Hy makeer niks en hy se dit self. Vir die wat dit nou nog nie weet nie ons regstelsel is n groot grap. Die "Warden" het hom vrygelaat en die mediese parole bord n put gedruk nadat hulle gese het daar is geen gronde vir vrylating nie.
Is die kommissaris dan nie onderhewig aan die adviesraad nie? Hoe keur hy dit net goed as die raad die mediese parool afkeur. Ek meen dan kan hy mos enige mens parool gee as hy so voel